NELJANDA KOOSSEISU

MÄÄRUS

Haapsalu,							24. september 2004 nr 38

Maamaksust vabastamine 2005. aastal

Tulenevalt maamaksuseadusest on kohalikul omavalitsusel õigus riikliku pensionikindlustuse seaduse alusel pensioni saajatele (vanadus-, töövõimetus- ja toitjakaotuspensionärid) ning represseeritutel ja represseerituga võrdsustatud isikutel okupatsioonirežiimide poolt represseeritud isiku seaduse mõistes anda maamaksu soodustust, kusjuures soodustuse ulatuse määrab volikogu oma otsusega. Juhindudes maamaksuseaduse § 11 lg 2, 21 ja 3, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, § 30 lg 1 p 1 Haapsalu põhimääruse § 12 lg 1 p 43, § 35 lg 1 p 1, § 62 ja haldusmenetluse seadusest, Haapsalu Linnavolikogu määrab:

1. Vabastada 2005. aasta maamaksust 200 krooni ulatuses ühe kinnistu või maakasutuse kohta riikliku pensionikindlustuse seaduse alusel pensioni saajad tingimusel, et maamaksuvabastuse taotleja:
1.1 on kantud rahvastikuregistrisse elukohaga Haapsalu linnas;
1.2 kasutab Haapsalus väikeelamumaad;
1.3 ei saa maa kasutusõiguse alusel rendi- või üüritulu.
2. Vabastada 2005. aasta maamaksust represseeritud ja represseerituga võrdsustatud isikud okupatsioonirežiimide poolt represseeritud isiku seaduse mõistes tingimusel, et maamaksuvabastuse taotleja:
2.1 on kantud rahvastikuregistrisse elukohaga Haapsalu linnas;
2.2 kasutab Haapsalus elamumaad;
2.3 ei saa maa kasutusõiguse alusel rendi- ja üüritulu.
3. Haapsalu Linnavolikogu Kantseleil:
3.1 koostöös linnavalitsusega avaldada määrus ajalehes “Lääne Elu”;
3.2 avalikustada määrus väljapanekuga linnavolikogu kantseleis;
3.3 saata määrus õiguskantslerile.
4. Määrus jõustub kolmandal päeval peale avalikustamist.
5. Määruse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Andres Ammas
Volikogu esimees